Kloro

Kloro (de la Greka χλωρος, qua signifikas "pala verda") esas kemial elemento simpla, gasoza, flava verdatre, qua saporas kaustike, uzata kom senkolorigivo e kom desinfektivo. Lua kemiala simbolo esas  Cl e lua atomala nombro esas 17. Ol esas cirkume 2.5 foyi plu pezoza kam l'aero, kun odoro desagreabla e toxika. Ol esas abundanta en la naturo, ed esencala elemento por multa viva organismi.

Kloro ne trovesas pura en la naturo, pro ol reaktas rapide kun altra elementi e kompozanti kemiala por formacar kloridi, exemple la klorido di natro, NaCl, abundanta en l'aquo di la mari e la kompozanto di la manjebla salo.

Ol deskovresis en 1774 dal kemiisto Sueda Carl Wilhelm Scheele, malgre ilu komence kredis esir kompozanto qui havis oxo. Scheele obtenis kloro de ta reakto:
2 NaCl + 2H2SO4 + MnO2 → Na2SO4 + MnSO4 + 2 H2O + Cl2

En 1810 Angla kemiisto Humphry Davy montris ke kloro esis kemial elemento, e baptis ol "kloro" pro sua verda koloro. Kloro uzesis dum l'unesma mondomilito kom l'unesma tipo di kemial armo.

Kategorio:Kemiala elementi